smcproject/ml-wiki-sentences huggingface dataset:
# പേര് സീറ്റുകൾ എണ്ണം 1 ആന്ധ്രാപ്രദേശ്‌ 18 2 ആസാം 7 3 ബിഹാർ 16 4 ഝാർഖണ്ഡ്‌ 6 5 ഗോവ 1 6 ഗുജറാത്ത് 11 7 ഹരിയാന 5 8 കേരളം 9 9 മധ്യപ്രദേശ് 11 10 ഛത്തീസ്‌ഗഢ് 5 11 തമിഴ്നാട് 18 12 മഹാരാഷ്ട്ര 19 13 കർണാടക 12 14 ഒറീസ്സ 10 15 പഞ്ചാബ് 7 16 രാജസ്ഥാൻ 10 17 ഉത്തർ പ്രദേശ് 31 18 ഉത്തരാഖണ്ഡ് 3 19 പശ്ചിമ ബംഗാൾ 16 20 ജമ്മു-കശ്മീർ 4 21 നാഗാലാന്റ് 1 22 ഹിമാചൽ പ്രദേശ് 3 23 മണിപ്പൂർ 1 24 ത്രിപുര 1 25 മേഘാലയ 1 26 സിക്കിം 1 27 മിസോറം 1 28 അരുണാചൽ പ്രദേശ് 1 29 ഡൽഹി 3 30 പോണ്ടിച്ചേരി 1 Total 233 അവലംബം പുറത്തേക്കുള്ള കണ്ണികൾ Full text of the Fourth Schedule Archived 2018-01-27 at the Wayback Machine .
ഇന്ത്യൻ ഭരണഘടനയുടെ പതിനാലാം ഭാഗം
ഒരു രാജ്യമെന്ന നിലയിൽ ഇന്ത്യൻ ഭരണഘടനയും അത് നിർമ്മിച്ച സംസ്ഥാനങ്ങളുടെ യൂണിയനുമായി ബന്ധപ്പെട്ട നിയമങ്ങളുടെ ഒരു സമാഹാരമാണ് "ഭാഗം XIV" .
ഭരണഘടനയുടെ ഈ ഭാഗത്ത് യൂണിയന്റെയും സംസ്ഥാനങ്ങളുടെയും കീഴിലുള്ള സേവനങ്ങളെക്കുറിച്ചുള്ള ആർട്ടിക്കിൾ അടങ്ങിയിരിക്കുന്നു.
അധ്യായം I - സേവനങ്ങൾ ആർട്ടിക്കിൾ 308 - 314
അഖിലേന്ത്യാ സേവനങ്ങൾ, കേന്ദ്ര സേവനങ്ങൾ, സംസ്ഥാന സേവനങ്ങൾ എന്നിവയുമായി ബന്ധപ്പെട്ട വ്യവസ്ഥകൾ അടങ്ങിയിരിക്കുന്നു.
ഈ വ്യവസ്ഥകൾ ജമ്മു കശ്മീർ സംസ്ഥാനത്തിന് ബാധകമല്ലെന്ന് ആർട്ടിക്കിൾ 308 വ്യക്തമാക്കുന്നു .
ആർട്ടിക്കിൾ സംഗ്രഹം 308 വ്യാഖ്യാനം 309 യൂണിയനിലോ സംസ്ഥാനത്തിലോ സേവനം ചെയ്യുന്ന വ്യക്തികളുടെ റിക്രൂട്ട്മെന്റും സേവന വ്യവസ്ഥകളും 310 യൂണിയൻ അല്ലെങ്കിൽ ഒരു സംസ്ഥാനം സേവിക്കുന്ന വ്യക്തികളുടെ ഓഫീസ് കാലാവധി 311 യൂണിയന്റെയോ സംസ്ഥാനത്തിന്റെയോ കീഴിൽ സിവിൽ ശേഷിയിൽ ജോലി ചെയ്യുന്ന വ്യക്തികളുടെ പിരിച്ചുവിടൽ, നീക്കം അല്ലെങ്കിൽ റാങ്ക് കുറയ്ക്കൽ 312 അഖിലേന്ത്യാ സേവനങ്ങൾ 312 എ ചില സേവനങ്ങളിലെ ഉദ്യോഗസ്ഥരുടെ സേവന വ്യവസ്ഥകളിൽ മാറ്റം വരുത്താനോ റദ്ദാക്കാനോ പാർലമെന്റിന്റെ അധികാരം.
313 പരിവർത്തന വ്യവസ്ഥകൾ.
314 [റദ്ദാക്കി.] അധ്യായം II - പബ്ലിക് സർവീസ് കമ്മീഷനുകൾ ആർട്ടിക്കിൾ 315 - 323
ഇന്ത്യയിലെ പബ്ലിക് സർവീസ് കമ്മീഷനുകളിൽ : ആർട്ടിക്കിൾ സംഗ്രഹം 315 യൂണിയനുകൾക്കും സംസ്ഥാനങ്ങൾക്കുമുള്ള പബ്ലിക് സർവീസ് കമ്മീഷനുകൾ.
316 അംഗങ്ങളുടെ നിയമനവും കാലാവധിയും.
317 ഒരു പബ്ലിക് സർവീസ് കമ്മീഷൻ അംഗത്തെ നീക്കം ചെയ്യലും സസ്പെൻഷനും.
318 കമ്മീഷനിലെ അംഗങ്ങളുടെയും ജീവനക്കാരുടെയും സേവന വ്യവസ്ഥകൾ സംബന്ധിച്ച് നിയന്ത്രണങ്ങൾ ഉണ്ടാക്കുന്നതിനുള്ള അധികാരം.
319 കമ്മീഷൻ അംഗങ്ങൾ അത്തരത്തിലുള്ള അംഗങ്ങളാകുന്നത് അവസാനിപ്പിച്ചാൽ ഓഫീസുകൾ കൈവശം വയ്ക്കുന്നതിനുള്ള വിലക്ക്.
320 പബ്ലിക് സർവീസ് കമ്മീഷനുകളുടെ പ്രവർത്തനങ്ങൾ.
321 പബ്ലിക് സർവീസ് കമ്മീഷനുകളുടെ പ്രവർത്തനങ്ങൾ വിപുലീകരിക്കാനുള്ള അധികാരം.
322 പബ്ലിക് സർവീസ് കമ്മീഷനുകളുടെ ചെലവുകൾ.
323 പബ്ലിക് സർവീസ് കമ്മീഷനുകളുടെ റിപ്പോർട്ടുകൾ.
ഭാഗം XIV A
പതിനാലാം ഭാഗം A ട്രൈബ്യൂണലുകളെക്കുറിച്ചുള്ള ലേഖനങ്ങൾ ഉൾക്കൊള്ളുന്നു.
ആർട്ടിക്കിൾ 323A - 323B ആർട്ടിക്കിൾ സംഗ്രഹം 323എ അഡ്മിനിസ്ട്രേറ്റീവ് ട്രിബ്യൂണലുകൾ.
323 ബി മറ്റ് കാര്യങ്ങൾക്കുള്ള ട്രിബ്യൂണലുകൾ റഫറൻസുകൾ ↑ {{ cite web }} :  CS1 maint: bot: original URL status unknown ( link )
ഇന്ത്യൻ ഭരണഘടനയുടെ പന്ത്രണ്ടാം പട്ടിക പരമ്പര ഇന്ത്യയുടെ ഭരണഘടന ആമുഖം ഭാഗങ്ങൾ മൗലികാവകാശങ്ങൾ ഭാഗം I ∙ II ∙ III ∙ IV ∙ IVA ∙ V ∙ VI ∙ VII VIII ∙ IX ∙ IXA ∙ IXB ∙ X ∙ XI ∙ XII ∙ XIII ∙ XIV XV ∙ XVI ∙ XVIA ∙ XVII ∙ XVIII ∙ XIX ∙ XX ∙ XXI XXII പട്ടികകൾ ഒന്ന് ∙ രണ്ട് ∙ മൂന്ന് ∙ നാല് ∙ അഞ്ച് ആറ് ∙ ഏഴ്‌ ∙ എട്ട് ∙ ഒൻപത് പത്ത് ∙ പതിനൊന്ന് ∙ പന്ത്രണ്ട് അനുബന്ധം I ∙ II ∙ III ∙ IV ∙ V ഭേദഗതികൾ List ∙ 1 ∙ 2 ∙ 3 ∙ 4 ∙ 5 ∙ 6 ∙ 7 ∙ 8 ∙ 9 ∙ 10 ∙ 11 ∙ 12 ∙ 13 ∙ 14 ∙ 15 ∙ 16 ∙ 17 ∙ 18 ∙ 19 ∙ 20 ∙ 21 ∙ 22 ∙ 23 ∙ 24 ∙ 25 ∙ 26 ∙ 27 ∙ 28 ∙ 29 ∙ 30 ∙ 31 ∙ 32 ∙ 33 ∙ 34 ∙ 35 ∙ 36 ∙ 37 ∙ 38 ∙ 39 ∙ 40 ∙ 41 ∙ 42 ∙ 43 ∙ 44 ∙ 45 ∙ 46 ∙ 47 ∙ 48 ∙ 49 ∙ 50 ∙ 51 ∙ 52 ∙ 53 ∙ 54 ∙ 55 ∙ 56 ∙ 57 ∙ 58 ∙ 59 ∙ 60 ∙ 61 ∙ 62 ∙ 63 ∙ 64 ∙ 65 ∙ 66 ∙ 67 ∙ 68 ∙ 69 ∙ 70 ∙ 71 ∙ 72 ∙ 73 ∙ 74 ∙ 75 ∙ 76 ∙ 77 ∙ 78 ∙ 79 ∙ 80 ∙ 81 ∙ 82 ∙ 83 ∙ 84 ∙ 85 ∙ 86 ∙ 87 ∙ 88 ∙ 89 ∙ 90 ∙ 91 ∙ 92 ∙ 93 ∙ 94 ∙ 95 ∙ 96 ∙ 97 ∙ 98 ∙ 99 ∙ 100 ബന്ധപ്പെട്ട വിഷയങ്ങൾ യൂണിയൻ ലിസ്റ്റ് സംസ്ഥാന ലിസ്റ്റ് സമവർത്തി ലിസ്റ്റ് അടിസ്ഥാന ഘടന ക സ തി
ഇന്ത്യൻ ഭരണഘടനയുടെ പന്ത്രണ്ടാം പട്ടിക യിൽ  ഒരു മുനിസിപ്പാലിറ്റി നിർവഹിക്കേണ്ട   ചുമതലകളെയും  ഉത്തരവാദിത്തങ്ങളെയും ബന്ധപ്പെട്ട കാര്യങ്ങൾ ഉൾക്കൊള്ളിച്ചിരിക്കുന്നു.
74th ഭരണഘടന ഭേദഗതി പ്രകാരം പന്ത്രണ്ടാം പട്ടിക ഭരണഘടനയുടെ ഭാഗമാകുകയും, 1 ജൂൺ 1992 നിലവിൽ വരുകയും ചെയ്തു.
ഈ പട്ടികയിലുള്ള  18 കാര്യങ്ങളെ പറ്റിയുള്ള വിവരങ്ങളാണ് ചുവടെ ചേര്ത്തിരിക്കുന്നത്.
പന്ത്രണ്ടാം പട്ടിക ടൌൺ പ്ലാനിംഗ് ഉൾപ്പെടെയുള്ള നഗരാസൂത്രണം ഭൂമിയുടെ ഉപയോഗവും കെട്ടിടങ്ങളുടെ നിർമ്മാണവും നിയന്ത്രിക്കൽ സാമ്പത്തികവും സാമൂഹികവുമായ വികസനത്തിനുള്ള ആസൂത്രണം റോഡുകളും പാലങ്ങളും ഗാർഹിക, വ്യവസായ, വാണിജ്യ ആവസ്യങ്ങൾക്കുള്ള  ജലവിതരണം പൊതുജനാരോഗ്യം, ശുചീകരണം, ആരോഗ്യ-സംരക്ഷണം, ഖര മാലിന്യ മാനേജ്‌മന്റ്‌ ഫയർ സർവിസ് നഗരവല്കരണവും പരിസ്ഥിതി സംരക്ഷണവും ജൈവ പരിസ്ഥിതി മുതലായ കാര്യങ്ങളുടെ അഭിവൃദ്ധി വികലാഗരും മന്ദ ബുദ്ധികളും ഉൾപെടെയുള്ള സമൂഹത്തിലെ ധുര്ബല വിഭാഗങ്ങളുടെ അഭിവൃദ്ധി ചേരി പരിഷ്കരണവും മെച്ചപെടുതലും നഗര ദാരിദ്ര ഉപശമനം നഗരങ്ങളില പാർക്കുകൾ, തോട്ടങ്ങൾ, കളിസ്ഥലങ്ങൾ എന്നിവ നിർമ്മിക്കൽ സാംസ്കാരികവും വിദ്യാഭ്യാസ പരവും കലാ പരവുമായ കാര്യങ്ങളുടെ പ്രോത്സാഹനം വൈദ്യുത ശ്മശാനങ്ങൾ, ശവം  അടക്കുന്ന സ്ഥലം, ശവ ദാഹതിനുള്ള സ്ഥലം എന്നിവ നിർമ്മിക്കൽ കന്നുകാലിപ്പൗണ്ടുകൾ, ജന്തുകളോടുള്ള ക്രൂരത തടയൽ ജനന-മരണ രെജിസ്റ്റ്രഷൻ, ജനന-മരണ സ്ഥിതി വിവര കണക് തെരുവ് വിളക്ക്, പാർക്കുകൾ,ബസ്‌ സ്റ്റോപ്പ്‌, വിസര്ജ്ജന പുരകൾ ഉള്പ്പെടെയുള്ള പൊതുസൌകര്യങ്ങൾ അരവുഷാലകളുടെയും തോലുറപ്പണിശാലകളുടെയും നിയന്ത്രണം .
അവലംബം പുറത്തേക്കുള്ള കണ്ണികൾ Full text of the Twelfth Schedule Archived 2015-09-28 at the Wayback Machine .
Malayalam Constitution Archived 2014-07-18 at the Wayback Machine .
ഇന്ത്യൻ ഭരണസംവിധാനം ഈ ലേഖനം ഭാരത സർക്കാർ എന്ന താളുമായി ലയിപ്പിക്കാൻ ശുപാർശ ചെയ്തിരിക്കുന്നു.
( അഭിപ്രായം പ്രകടിപ്പിക്കുക ) ഇംഗ്ലീഷ് വിലാസം https://ml.wikipedia.org/wiki/Government_of_India
ഏകാത്മക സ്വഭാവത്തിൽ അധിഷ്ഠിതമായ സംസ്ഥാനങ്ങളുടെ സംയുക്ത (Federal) ഭരണസ്വഭാവം ആണ്‌ ഇന്ത്യൻ ഭരണഘടന പ്രദാനം ചെയ്യുന്നത്‌.
പ്രായപൂർത്തി വോട്ടവകാശം ആധാരമാക്കിയുള്ള പാർലമെന്ററി ഭരണസംവിധാനം ആണ് രാജ്യം സ്വീകരിച്ചിരിക്കുന്നത്.
ഭരണഘടന
ഡോ. ബി.ആർ. അംബേദ്‌കർ തലവനായുള്ള സമിതി ആണ്‌ ബ്രിട്ടീഷ്‌ ഭരണഘടനയോടു സാദൃശ്യമുള്ള ഭരണഘടന എഴുതിയിരിക്കുന്നത്‌.
പീഠിക(Preamble), ഒന്നു മുതൽ മുന്നൂറ്റിതൊണ്ണൂറ്റഞ്ചാം വകുപ്പുവരെ അടങ്ങുന്ന 22 അദ്ധ്യായങ്ങൾ, ഒന്നു മുതൽ ഒമ്പതുവരെയുള്ള പട്ടികകൾ(Shedules), അനുബന്ധം എന്നിങ്ങനെ ആണ്‌ ഭരണഘടനയുടെ സംവിധാനം.
ഇന്നു ലോകത്തിൽ എഴുതപ്പെട്ടിരിക്കുന്ന ഏറ്റവും ശക്തമായ ഭരണഘടനയാണ്‌ ഇന്ത്യൻ ഭരണഘടന എന്നു കരുതുന്നു.
ഭരണഘടനയുടെ പീഠിക ഇന്ത്യ പരമാധികാര സോഷ്യലിസ്റ്റ്‌ മതേതര ജനാധിപത്യ രാജ്യമാണെന്നു പ്രഖ്യാപിക്കുന്നു.
വ്യക്തി നീതി, ചിന്തിക്കാനും തിരഞ്ഞെടുക്കുവാനുമുള്ള സ്വാതന്ത്ര്യം, അവസര സമത്വം എന്നിവ ഭരണഘടന ഉറപ്പാക്കുന്നതോടൊപ്പം വ്യക്തിയുടെ അന്തസും രാജ്യത്തിന്റെ ഐക്യവും കാത്തുസൂക്ഷിച്ചുകൊണ്ട്‌ സാഹോദര്യം വളർത്തുക എന്ന ലക്ഷ്യവും ഭരണഘടനക്കുണ്ടെന്ന് പീഠിക വെളിപ്പെടുത്തുന്നു.
ഭരണഘടന ഓരോ വ്യക്തിക്കും ആറിനം മൗലികാവകാശങ്ങൾ ഉറപ്പുവരുത്തുന്നു.
സമത്വത്തിനുള്ള അവകാശം,സ്വാതന്ത്ര്യത്തിനുള്ള അവകാശം, ചൂഷണത്തിനെതിരേയുള്ള അവകാശം, മതസ്വാതന്ത്ര്യത്തിനുള്ള അവകാശം, സാംസ്കാരികവും വിദ്യാഭ്യാസ പരവുമായ അവകാശം, മൗലികാവകാശകങ്ങൾ കോടതിയിലൂടെ സ്ഥാപിച്ചെടുക്കാനുള്ള അവകാശം എന്നിവയാണവ.
ഭരണഘടനയുടെ നാൽപത്തിരണ്ടാം ഭേദഗതി അനുസരിച്ച്‌ മൗലികാവകാശങ്ങളോടൊപ്പം ഓരോ ഇന്ത്യൻ പൗരനും നിർബന്ധമായും പാലിച്ചിരിക്കേണ്ട മൗലിക ചുമതലകളുമുണ്ട്‌ .
ഭരണ രീതി കേന്ദ്രതലം
രാജ്യത്തിന്റെ ഭരണം എങ്ങനെ ആണ്‌ നടത്തേണ്ടത്‌ എന്നതു സംബന്ധിച്ച്‌ വ്യക്തമായ മാർഗനിർദ്ദേശങ്ങൾ ഭരണഘടനയിലുണ്ട്‌.
യൂണിയൻ പരമാധികാര സമിതി
രാഷ്ട്രപതി , ഉപരാഷ്ട്രപതി , പ്രധാനമന്ത്രി തലവനായുള്ള മന്ത്രിസഭ എന്നിവയടങ്ങുന്നതാണ്‌ യൂണിയൻ പരമാധികാര സമിതി(Union Executive).
രാഷ്ട്രപതി
ഇന്ത്യൻ യൂണിയന്റെ നിർവാഹകാധികാരത്തോടൊപ്പം സായുധസേനയുടെ പരമോന്നത മേധാവിത്വവും രാഷ്ട്രപതിയാണ്‌ കൈകാര്യം ചെയ്യുന്നത്‌.
പ്രധാനമന്ത്രിയുടെ നേതൃത്തത്തിലുള്ള മന്ത്രിസഭയുടെ ഉപദേശത്തിനനുസരിച്ചു വേണം രാഷ്ട്രപതി പ്രവർത്തിക്കേണ്ടത്‌.
ഈ ഉപദേശം പുനപരിശോധിക്കാൻ രാഷ്ട്രപതിക്കു ആവശ്യപ്പെടാവുന്നതാണ്‌.
പക്ഷേ പുനപരിശോധനക്കു ശേഷമുള്ള തീരുമാനം എന്തായാലും അനുസരിക്കാൻ രാഷ്ട്രപതി ബാധ്യസ്ഥനാണ്‌.
പാർലമെന്റിന്റെ ഇരുസഭകളിലേയും സംസ്ഥാന നിയമസഭകളിലേയും അംഗങ്ങളാണ്‌ രാഷ്ട്രപതിയെ തിരഞ്ഞെടുക്കുന്നത്‌.
അഞ്ചുവർഷമാണ്‌ ഔദ്യോഗിക കാലാവധി.
സിവിൽ, സൈനിക കോടതികൾ വിധിക്കുന്ന എന്തു ശിക്ഷയും, വധശിക്ഷ അടക്കം, ഇളവു ചെയ്തുകൊടുക്കാനുള്ള അധികാരം രാഷ്ട്രപതിക്കുണ്ട്‌.
നിർണ്ണായകഘട്ടങ്ങളിൽ അടിയന്തരാവസ്ഥ പ്രഖ്യാപിക്കേണ്ടതും രാഷ്ട്രപതി തന്നെ.
2017 ജൂലായിൽ നടന്ന തിരഞ്ഞെടുപ്പിൽ റാം നാഥ് കോവിന്ദ് ഇന്ത്യയുടെ പതിനാലാമത്തെ രാഷ്ട്രപതിയായി തിരഞ്ഞെടുക്കപ്പെട്ടു.
ഉപരാഷ്ട്രപതി
പാർലമെന്റിന്റെ ഇരുസഭകളിലേയും അംഗങ്ങളാണ്‌ ഉപരാഷ്ട്രപതിയെ തിരഞ്ഞെടുക്കുന്നത്‌.
അഞ്ചുകൊല്ലമാണ്‌ ഔദ്യോഗിക കാലാവധി.
രാജ്യസഭയുടെ അദ്ധ്യക്ഷൻ ഉപരാഷ്ട്രപതി ആണ്‌.
പ്രധാനമന്ത്രി
ലോകസഭയിൽ ഭൂരിപക്ഷമുള്ള പാർട്ടിയുടെ നേതാവിനെ രാഷ്ട്രപതി മന്ത്രിസഭയുണ്ടാക്കാൻ ക്ഷണിക്കുന്നു.
മന്ത്രിസഭയുടെ തലവനാണ്‌ പ്രധാനമന്ത്രി.
പ്രധാനമന്ത്രിയുടെ ഉപദേശം അനുസരിച്ചു വേണം രാഷ്ട്രപതിയുടെ തീരുമാനങ്ങൾ എന്നതിനാൽ പ്രധാനമന്ത്രിയാണ്‌ ശരിക്കും ഭരണനിർവഹണം കൈകാര്യം ചെയ്യുന്നത്‌.
മന്ത്രിസഭ
പ്രധാനമന്ത്രിയും അദ്ദേഹം തിരഞ്ഞെടുക്കുന്ന മന്ത്രിമാരും ഉൾപ്പെടുന്ന സമിതിയാണ്‌ മന്ത്രിസഭ എന്നറിയപ്പെടുന്നത്‌.
മന്ത്രിസഭയിൽ കാബിനറ്റ്‌ മന്ത്രിമാരും , സഹമന്ത്രിമാരും , ഉപമന്ത്രിമാരും ഉണ്ടാകും.
ലോകസഭയോടും അതുവഴി ജനങ്ങളോടും മന്ത്രിസഭക്ക്‌ ഉത്തരവാദിത്തം ഉണ്ട്‌.
പാർലമന്റ്‌
രാഷ്ട്രപതിയും, രാജ്യസഭയും, ലോകസഭയും അടങ്ങുന്ന പാർലമെന്റിനാണ്‌ നിയമനിർമ്മാണാധികാരം.
തിരഞ്ഞെടുപ്പിലൂടെ തിരഞ്ഞെടുക്കുന്നവരും, പ്രാതിനിധ്യ സമ്പ്രദായമനുസരിച്ച്‌ തിരഞ്ഞെടുക്കപ്പെടുന്നവരും, നാമനിർദ്ദേശം ചെയ്യപ്പെട്ടവരും ആയവരാണ്‌ പാർലമെന്റിലുള്ളത്‌.
സംസ്ഥാന തലം
സംസ്ഥാനത്തിന്റെ ഭരണ നിർവഹണം ഇന്ത്യൻ യൂണിയന്റെ ഭരണ സംവിധാനത്തിന്റെ പകർപ്പാണ്‌.
സംസ്ഥാന പരമാധികാരസമിതി
ഗവർണർ , മുഖ്യമന്ത്രി , മുഖ്യമന്ത്രി തലവനായ സംസ്ഥാന മന്ത്രിസഭ എന്നിവയടങ്ങുന്നതാണ്‌ സംസ്ഥാന പരമാധികാര സമിതി(State Executive).
ഗവർണർ
കേന്ദ്രതലത്തിൽ രാഷ്ട്രപതിക്കുള്ള സ്ഥാനമാണ്‌ സംസ്ഥാനങ്ങളിൽ ഗവർണർക്കുള്ളത്‌.
മുഖ്യമന്ത്രിയുടെ ഉപദേശം അനുസരിച്ച്‌ ഭരണനിർവഹണം നിർവഹിക്കാനുള്ള ചുമതല ഗവർണർക്കാണ്‌.
ഉപദേശങ്ങളിൽ വിയോജിപ്പുണ്ടെങ്കിൽ വിവേചനാധികാരം പ്രയോഗിക്കാനും ഗവർണർക്കു സാധിക്കും.
മുഖ്യമന്ത്രിയെ നിയമിക്കുന്നതിലും, സംസ്ഥാനഭരണത്തെക്കുറിച്ച്‌ രാഷ്ട്രപതിയെ അറിയിക്കാനും ഗവർണർ തന്റെ അധികാരം ഉപയോഗിക്കുന്നു.
നിയമസഭാതിരഞ്ഞെടുപ്പിൽ വിജയിച്ച പാർട്ടിയുടെ നേതാവിനെ മന്ത്രിസഭയുണ്ടാക്കാൻ ഗവർണർ ക്ഷണിക്കുകയും മുഖ്യമന്ത്രിയെ തിരഞ്ഞെടുത്ത്‌ നിയമിക്കുകയും ചെയ്യുന്നു.
മുഖ്യമന്ത്രിയുടെ ഉപദേശപ്രകാരമാണ്‌ ഗവർണർ മറ്റു മന്ത്രിമാരെ നിയമിക്കുന്നത്‌.
സംസ്ഥാനതലത്തിൽ ഭരണനിർവഹണം ചെയ്യുന്ന മന്ത്രിമാരുൾപ്പെടുന്ന സമിതിയെ മന്ത്രിസഭ എന്നു പറയുന്നു.
ഗവർണർ ആവശ്യപ്പെടുന്നതനുസരിച്ച്‌ വിവരങ്ങൾ നൽകുക എന്നത്‌ മന്ത്രിസഭയുടെ കടമയാണ്‌.
മന്ത്രിസഭ നിയമസഭയോടും അതുവഴി ജനങ്ങളോടും ഉത്തരവാദിത്തപ്പെട്ടിരിക്കുന്നു.
നിയമസഭ
പ്രായപൂർത്തി വോട്ടവകാശത്തിന്റെ അടിസ്ഥാനത്തിലേക്ക്‌ നിയമസഭാംഗങ്ങളെ ജനങ്ങൾ തിരഞ്ഞെടുക്കുന്നു.
സംസ്ഥാനത്തേക്കുള്ള നിയമനിർമ്മാണം നിയമസഭകളുടെ ചുമതലയാണ്‌.
കേന്ദ്രഭരണ പ്രദേശങ്ങൾ
രാഷ്ട്രപതി താൻ നിയമിക്കുന്ന ഭരണാധിപനിലൂടെ കേന്ദ്രഭരണ പ്രദേശങ്ങളെ ഭരിക്കുന്നു.
ആന്തമാൻ നിക്കോബാർ ദ്വീപുകൾ , ദില്ലി , ദാമൻ, ദിയു , പോണ്ടിച്ചേരി എന്നിവിടങ്ങളുടെ ഭരണാധികാരികൾ ലഫ്‌.
ഗവർണർ എന്നും, ലക്ഷദ്വീപ്‌ , ദാദ്ര നഗർ ഹവേലി എന്നിവയുടെ ഭരണാധികാരികൾ അഡ്മിനിസ്റ്റ്രേറ്റർ എന്നും അറിയപ്പെടുന്നു.
നീതിന്യായ കോടതികൾ
രാജ്യത്തെ ഭരണഘടനയുടെ ലംഘനങ്ങളെ കുറ്റവിചാരണ ചെയ്യാനാണ്‌ നീതിന്യായ കോടതികൾ ഭരണഘടന വിഭാവനം ചെയ്തിരിക്കുന്നത്‌ പരമോന്നത കോടതി , ഹൈ കോടതികൾ , ജില്ലകോടതികൾ , കീഴ്‌ കോടതികൾ എന്നിങ്ങനെ ആണവയുടെ ഘടന.
സുപ്രീം കോടതി ജഡ്ജിമാരെ പെരുമാറ്റദൂഷ്യം കൊണ്ടോ മറ്റോ തത്സ്ഥാനത്തു നിന്നു നീക്കം ചെയ്യണമെങ്കിൽ രാജ്യസഭയും ലോകസഭയും പൂർണ്ണ അംഗബലത്തോടുകൂടി ഹാജരായി മൂന്നിൽ രണ്ടു ഭൂരിപക്ഷത്തോടെ പ്രമേയം പാസാക്കിയാലെ സാധിക്കുകയുള്ളു.
ഇലക്ഷൻ കമ്മീഷൻ
പാർലമന്റ്‌ നിയമസഭാ തിരഞ്ഞെടുപ്പുകളിലേക്കോ, രാഷ്ട്രപതി, ഉപരാഷ്ട്രപതി തിരഞ്ഞെടുപ്പുകളിലേക്കോ മേൽനോട്ടം വഹിക്കുന്നതിനാണ്‌ ഇലക്ഷൻ കമ്മീഷൻ വിഭാവനം ചെയ്തിരിക്കുന്നത്‌.
ചീഫ്‌ ഇലക്ഷൻ കമ്മീഷണറേയും , ആവശ്യമെങ്കിൽ മറ്റു കമ്മീഷണർമാരെയും നിയമിക്കുന്നത്‌ രാഷ്ട്രപതി ആണ്‌.
സുപ്രീം കോടതി ജഡ്ജിയേ തത്സ്ഥാനത്തുനിന്നു മാറ്റുന്ന അതേ നടപടികൾ കൊണ്ടേ ചീഫ്‌ ഇലക്ഷൻ കമ്മീഷണറെ കാലാവധിക്കു മുൻപ്‌ മാറ്റാൻ കഴിയുകയുള്ളു.
↑ രാഷ്ട്രപതി തിരഞ്ഞെടുപ്പ് ഫലം ↑ Presidential Election Results 2017
ഇന്ത്യൻ മധുരപലഹാരങ്ങൾ ഇംഗ്ലീഷ് വിലാസം https://ml.wikipedia.org/wiki/Indian_sweets പലതരം ഇന്ത്യൻ മധുരപലഹാരങ്ങൾ Different varieties of sweets served on a Pumsavanam function Matka Kulfi , flavored frozen sweet dish made from milk.
ഇന്ത്യയുടെ തനതായ ഭക്ഷണവിഭവങ്ങളെ പൊതുവായി പറയുന്നതാണ്‌ ഇന്ത്യൻ മധുരപലഹാരങ്ങൾ ( Indian sweets ).
പലയിടത്തും ഇതിന്റെ മിഠായികൾ എന്നും പറയുന്നു.
പൊതുവെ ഇന്ത്യൻ മധുരപലഹാരങ്ങളിൽ പാലുല്പന്നങ്ങൾ അടങ്ങിയതാണ്‌.
പല മധുരപലഹാരങ്ങളും എണ്ണയിൽ പാകം ചെയ്യുന്നതാണ്‌.
ഇന്ത്യയുടെ പല ഭാഗങ്ങളിൽ തനതായ മധുരപലഹാരങ്ങൾ ഉണ്ടാക്കുന്ന രീതിയാണുള്ളത്.
അതുകൊണ്ട് തന്നെ ഇന്ത്യയുടെ പല ഭാഗത്തും വിവിധ രീതിയിലുള്ള മധുരപലഹാരങ്ങൾ ലഭ്യമാണ്‌.
ചില പ്രധാന മധുരപലഹാരങ്ങൾ ബർഫി ചെന്ന മുർകി ചികി ഗുലാബ് ജാമുൻ ജലേബി or ഇമർതി Jalebi or Imarti , a popular sweet all over India.
ഖാജ കുൾഫി
ഖീർ ലഡ്ഡു Motichoor Ladoo is a popular variant.
മാൽ‌പോവ
മോതിചുർ നാർകേൽ നാരു പർ‌വൽ കി മിഠായി
പതിഷപ്പ പായസം ഖീർ Payas (or Kheer as it is called in Hindi)
രസഗുള്ള Rasgulla , a popular sweet dish made from cottage cheese.
സന്ദേഷ്
Noleen Sandesh ശ്രീഖണ്ഡ്
ഇത് കൂടി കാണുക Sweets of India എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്ത്യൻ ഭക്ഷണവിഭവങ്ങൾ അവലംബം ഇന്ത്യൻ കറികൾ Archived 2010-08-04 at the Wayback Machine .
കമൽ ദേശായ് ഇംഗ്ലീഷ് വിലാസം https://ml.wikipedia.org/wiki/Kamal_Desai
മറാത്തിഭാഷയിൽ എഴുതുന്ന ഒരു ഇന്ത്യൻ എഴുത്തുകാരിയാണ് കമൽ ദേശായ് (Kamal Desai) .
ബെൽഗാം ജില്ലയിലെ യംകൻ മർദ്ദി എന്ന സ്ഥലത്തു ജനിച്ചു.
ബെൽഗാമിലാണ് വിദ്യാഭ്യാസം.
മറാത്തിയിൽ ബിരുദാനന്തരബിരുദം, ബോംബേ സർവകലാശാലയിൽ നിന്നു നേടി.
മഹാരാഷ്ട്രയിലെ പല സർവകലാശാലകളിലും പഠിപ്പിച്ചിട്ടുണ്ട്.
1955 ലാണ് കമൽ ദേശായി എഴുത്ത് ആരംഭിച്ചത്.
വിരമിച്ചതിനുശേഷം പൂനെയിലേക്ക് താമസം മാറി.
ഹാറ്റ് ഘൽനാരി ബായ് അവരുടെ മികച്ച ഒരു നോവലാണ്.
കൃതികൾ രംഗ് (കഥകൾ - 1962) രാത്രാൻ‌ദിൻ ആമ്ഹാ യുദ്ധാച്ചാ പ്രസംഗ് (നോവൽ - 1963) കാലാ സൂര്യ (നോവൽ - 1972) രംഗ് - 2 (കഥകൾ -1988) അവലംബം
Tharu, Susie J; Lalita, Ke (1993).
Women Writing in India: The twentieth century.
pp. 265–67.
ISBN 1558610294 .
Miller, Jane Eldridge (2001).
Who's who in Contemporary Women's Writing.
pp. 81–82.
ISBN 0415159806 .
കമൽ കിഷോർ ഗോയങ്ക ഇംഗ്ലീഷ് വിലാസം https://ml.wikipedia.org/wiki/Kamal_kishore_goenka
വ്യാസ സമ്മാന ജേതാവായ ഹിന്ദി സാഹിത്യ നിരൂപകനാണ് കമൽ കിഷോർ ഗോയങ്ക .
ഉത്തർപ്രദേശിലെ ബുലന്ദ് ഷഹർ ജില്ലയിൽ ജനിച്ചു.
അമ്പതിലേറെ പുസ്തകങ്ങൾ രചിച്ചിട്ടുള്ള ഇദ്ദേഹത്തിന്റെ കൃതികളിൽ പകുതിയിലേറെയും പ്രേംചന്ദിന്റെ രചനകളുമായി ബന്ധപ്പെട്ടവയാണ്.
കൃതികൾ 'പ്രേംചന്ദ് കി കഹാനിയോം കാ കാൽക്രമാനുസാർ' പുരസ്കാരങ്ങൾ വ്യാസ സമ്മാൻ അവലംബം ↑
കമ്രുൺ നഹർ ഇംഗ്ലീഷ് വിലാസം https://ml.wikipedia.org/wiki/Kamrun_Nahar
ഒരു ബംഗ്ലാദേശി മണ്ണ് ശാസ്ത്രജ്ഞയും പരിസ്ഥിതി പ്രവർത്തകയുമാണ് കമ്രുൺ നഹർ.
ബംഗ്ലാദേശിലെ ഒരു പ്രമുഖ ജൈവ ഇന്ധന ഗവേഷകയായ അവരുടെ ഗവേഷണങ്ങളും പ്രസിദ്ധീകരണങ്ങളും, ബംഗ്ലദേശിലെ ഉപയോഗിക്കാത്ത തരിശുഭൂമികളിൽ കൃഷി ചെയ്യുന്ന രണ്ടാം തലമുറ ഊർജ വിളകളിൽ നിന്ന് കുറഞ്ഞ കാർബണും സൾഫറും പുറന്തള്ളുന്ന ജൈവ ഇന്ധനങ്ങൾ ഉൽപ്പാദിപ്പിച്ച് പെട്രോളിയം അടിസ്ഥാനമാക്കിയുള്ള വിദേശ എണ്ണയെ ആശ്രയിക്കുന്നത് കുറയ്ക്കാൻ ലക്ഷ്യമിടുന്നു.
ഏഷ്യാറ്റിക് സൊസൈറ്റി ഓഫ് ബംഗ്ലാദേശിലെ തിരഞ്ഞെടുക്കപ്പെട്ട അംഗമായ അവർ 2003-ൽ ബംഗ്ലാദേശ് പരിസ്ഥിതി പ്രൊഫഷണലുകളുടെ ഇൻസ്റ്റിറ്റ്യൂട്ടിന്റെ മുൻ സെക്രട്ടറി കൂടിയായിരുന്നു.
കൂടാതെ നോർത്ത് സൗത്ത് യൂണിവേഴ്‌സിറ്റിയിൽ അസോസിയേറ്റ് പ്രൊഫസറും എൻവയോൺമെന്റൽ സയൻസ് ആൻഡ് മാനേജ്‌മെന്റ് ഫാക്കൽറ്റിയും ആയിരുന്നു കൂടാതെ BRAC യൂണിവേഴ്സിറ്റിയിലും 2000 മുതൽ IUB-യിലെ ജനസംഖ്യാ പരിസ്ഥിതി വകുപ്പിലും സമാനമായ അദ്ധ്യാപന കാലയളവും വഹിച്ചിട്ടുണ്ട്.
അവർ 1961-ൽ കോമില്ലയിലെ മുൻഷിബാരി കുടുംബത്തിൽ ജനിച്ചു.
അവിടെ എഴുത്തുകാരനായ സലേഹ് ഉദ്ദീൻ അവരുടെ ജ്യേഷ്ഠനായിരുന്നു.
റൈഹാനുൽ അബെദീന്റെ ഭാര്യാസഹോദരിയാണ്.
ഈഡൻ കോളേജിൽ നിന്ന് ബിരുദം നേടിയ ശേഷം, അവർ 1977-ൽ ധാക്ക സർവകലാശാലയിലെ മണ്ണ്, ജലം, പരിസ്ഥിതി വകുപ്പിൽ ചേർന്നു.
1978-ൽ ഡോ. ഇയാജുദ്ദീൻ അഹമ്മദിന്റെ കീഴിൽ സോയിൽ കെമിസ്ട്രി പഠിച്ചു.
1981-ൽ സോയിൽ സയൻസിൽ ബിഎസ് ബിരുദവും 1982-ൽ സോയിൽ കെമിസ്ട്രിയിൽ എംഎസ് ബിരുദവും നേടി.
1981-ൽ മുഹമ്മദ് ഷാഹിദ് സർവാറുമായി അവർ വിവാഹിതയായി.
അതേ വർഷം തന്നെ ധാക്ക വിദ്യാഭ്യാസ ബോർഡിന്റെ ഫസ്റ്റ് ക്ലാസ് ഓണേഴ്സ് അവാർഡും അവർക്ക് ലഭിച്ചു.
1997-ൽ ഓസ്ട്രിയയിലെ വിയന്നയിലെ നാച്വറൽ റിസോഴ്‌സസ് ആൻഡ് ലൈഫ് സയൻസസിലെ യൂണിവേഴ്സിറ്റിയിൽ പിഎച്ച്ഡിക്ക് അപ്ലൈഡ് പ്ലാന്റ് സയൻസസ് ആൻഡ് പ്ലാന്റ് ബയോടെക്നോളജി ഡിപ്പാർട്ട്മെന്റിൽ ഒരു ഓസ്ട്രിയൻ അക്കാദമിക് എക്സ്ചേഞ്ച് ഫെലോ ആയി പങ്കെടുക്കാൻ യൂറോപ്പിലേക്ക് പോയി (ഇൻസ്റ്റിറ്റ്യൂട്ട് ഫോർ പ്ലാന്റ് ബ്രീഡിംഗ് ആൻഡ് പ്ലാന്റ് പ്രൊഡക്ഷൻ യൂണിറ്റ്. എഫ്. ബോഡൻകുൽത്തൂർ വീൻ, ഓസ്ട്രിയ).
ഫ്ലോറിഡ യൂണിവേഴ്സിറ്റിയിലും യുണൈറ്റഡ് സ്റ്റേറ്റ്സിലെ വാഷിംഗ്ടൺ സ്റ്റേറ്റ് യൂണിവേഴ്സിറ്റിയിലും അവർ വിസിറ്റിംഗ് സ്കോളർ ആയിരുന്നു.
കൃഷിയോഗ്യമായ ഭൂമി ആവശ്യമില്ലാത്തതിനാലും ഭക്ഷണവുമായി മത്സരിക്കാത്തതിനാലും ബംഗ്ലാദേശിൽ ഭക്ഷ്യേതര ബയോ എനർജി വിളയായ ജട്രോഫ കർക്കാസ് എൽ കൃഷി ചെയ്യാൻ നഹർ ആദ്യം നിർദ്ദേശിച്ചു.
ആഗോള കാലാവസ്ഥാ വ്യതിയാനം മൂലം വർദ്ധിച്ചുവരുന്ന ജലകമ്മി സാഹചര്യങ്ങളിലും ഫലവിളകളുമായുള്ള ബന്ധം, പ്രത്യേകിച്ച് ലോക വിശപ്പിനെ ചെറുക്കുന്നതിൽ അവരുടെ പ്രവർത്തനം ശ്രദ്ധ കേന്ദ്രീകരിച്ചു.
അവരുടെ പ്രസിദ്ധീകരണങ്ങൾ ചാക്രിക ജലകമ്മിയുള്ള പ്രദേശങ്ങളിലും ബംഗ്ലാദേശിലെ ഉയർന്ന വെള്ളപ്പൊക്കമുള്ള സമതലങ്ങളിലും ജൈവ ഊർജ്ജത്തെയും ഭക്ഷ്യ ഉൽപാദനത്തെയും കേന്ദ്രീകരിച്ചു.
ബംഗ്ലാദേശിലെ ഭൂവിനിയോഗ രീതികളിലും സാധ്യമായ കൃഷിയിടങ്ങളിലും ഊന്നിപ്പറഞ്ഞുകൊണ്ട്, പരമ്പരാഗത ഫോസിൽ ഇന്ധനത്തെ അപേക്ഷിച്ച് കുറഞ്ഞ ഉൽപാദനച്ചെലവും ബയോഡീസലിന്റെയും മറ്റ് ഉപയോഗപ്രദമായ ഉപോൽപ്പന്നങ്ങളുടെയും ഉൽപാദനത്തിനുള്ള എളുപ്പവും ഉദ്ധരിച്ച് പ്ലാന്റിന്റെ ഉപയോഗങ്ങളും സാമൂഹിക സാമ്പത്തിക നേട്ടങ്ങളും അവർ ഊന്നിപ്പറഞ്ഞു.
ദേശീയ സ്കീമിലും കാർബൺ വേർതിരിക്കൽ സൂചിപ്പിച്ചിരുന്നു.
മണ്ണിന്റെ ഫലഭൂയിഷ്ഠതയും ജലത്തിന്റെ കുറവും
1980-കളുടെ തുടക്കത്തിൽ, നഹർ രാജ്യത്തിന്റെ വിവിധ പ്രദേശങ്ങളിലെ മണ്ണ് വിശകലനം ചെയ്യാൻ തുടങ്ങി.
ഭോല ജില്ലയിൽ നിന്നുള്ള നാല് പെഡോണുകളുടെ ഇരുപത് മണ്ണ് സാമ്പിളുകൾ അവയുടെ പ്രൊഫൈൽ രൂപഘടന, കണിക-വലിപ്പം വിതരണം, കളിമണ്ണിന്റെ അംശത്തിലെ ധാതുക്കളുടെ ഘടന എന്നിവയ്ക്കായി വിശകലനം ചെയ്തു.
ഏതാണ്ട് എല്ലാ ചക്രവാളങ്ങളിലും വ്യത്യസ്‌തതയോടെയുള്ള സൂക്ഷ്മതലം മുതൽ ഇടത്തരം വലിപ്പം വരെയുള്ള മട്ടുകൾ ഉണ്ടായിരുന്നു.
17-42% വരെ കളിമണ്ണിന്റെ ഉള്ളടക്കം ഉള്ള എല്ലാ പെഡോണുകളിലും ഘടനാപരമായ ബി (കാംബിക്) ചക്രവാളം വികസിപ്പിച്ചെടുത്തിട്ടുണ്ട്.
മണ്ണിന്റെ ഘടന സിൽറ്റ് ലോം മുതൽ ചെളിമണ്ണ് വരെയായിരുന്നു.
മൈക്കയും കയോലിനൈറ്റ് ആയിരുന്നു മറ്റ് രണ്ട് ധാതുക്കൾ, അവയുടെ സമൃദ്ധി ഏതാണ്ട് തുല്യമായിരുന്നു.
ചെറിയ അളവിൽ മൈക്ക-വെർമിക്യുലൈറ്റ് ഇന്റർഗ്രേഡുകളും ചില ഇന്റർസ്ട്രാറ്റിഫൈഡ് കളിമൺ ധാതുക്കളും ഉണ്ടെന്ന് സംശയിക്കുന്നു.
സ്മെക്റ്റൈറ്റുകളുടെ ഒരു ചെറിയ ഭാഗം ഭോലയിൽ നിന്നുള്ള മണ്ണിൽ ആധികാരികമായി രൂപപ്പെട്ടതായി കണക്കാക്കപ്പെട്ടിരുന്നു.
പിന്നീട്, ചിറ്റഗോങ്ങിലെ റാവുജൻ റബ്ബർ ഗാർഡനിലെ മൂന്ന് വ്യത്യസ്ത സസ്യമേഖലകളിൽ നിന്ന് ചക്രവാള അടിസ്ഥാനത്തിൽ അഞ്ച് സൂചക മണ്ണ് ശ്രേണിയിൽപ്പെട്ട മൊത്തം ഇരുപത്തിയൊന്ന് മണ്ണ് സാമ്പിളുകൾ ശേഖരിക്കുകയും അവയുടെ വ്യത്യസ്ത ഗുണങ്ങൾ വിശകലനം ചെയ്യുകയും ചെയ്തു.
പഠിച്ച പ്രൊഫൈലുകളുടെ വ്യത്യസ്ത ചക്രവാളങ്ങൾ യഥാർത്ഥത്തിൽ പെഡോജെനെറ്റിക് ആയിരുന്നു.
മണ്ണിന്റെ പ്രബലമായ അംശം മണലായിരുന്നു.
ഇത് മാതൃവസ്തുക്കൾ പ്രകൃതിയിൽ പ്രകൃതിദത്തമാണെന്ന് സൂചിപ്പിക്കാം.
മണ്ണിന്റെ ഘടന ഉപരിതലത്തിൽ എക്കൽ മണൽ മുതൽ മണൽ കലർന്ന പശിമരാശി വരെയും ഉപരിതലത്തിൽ മണൽ കലർന്ന പശിമരാശി മുതൽ മണൽ കലർന്ന കളിമണ്ണ് വരെയുമാണ്.
പഠിച്ച പ്രൊഫൈലുകൾ യൂണിഫോം പാരന്റ് മെറ്റീരിയലുകളിൽ രൂപപ്പെട്ടിട്ടില്ലെന്ന് മണൽ/എക്കൽമണ്ണ് അനുപാതം സൂചിപ്പിക്കുന്നു.
വായുവിൽ ഉണങ്ങിയ മണ്ണിന്റെ ഈർപ്പം ശതമാനം 0.3 മുതൽ 2.6 വരെയാണ്.
മണ്ണിന്റെ ശതമാനം കളിമണ്ണും ഹൈഗ്രോസ്കോപ്പിക് ഈർപ്പവും തമ്മിൽ നല്ല പരസ്പരബന്ധം നിലനിന്നിരുന്നു.
അവലംബം പുറംകണ്ണികൾ കമ്രുൺ നഹർ എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഔദ്യോഗിക വെബ്‌സൈറ്റ് കമ്രുൺ നഹർ publications indexed by Google Scholar Kamrun Nahar Faculty Biography at North South University Kamrun Nahar: Biofuel Article Archived 2013-11-04 at the Wayback Machine .
at Institute of Food and Agricultural Sciences , The University of Florida Kamrun Nahar: Bioethanol at Mendeley Kamrun Nahar: Prospect for second generation biofuel crops Archived 2016-03-04 at the Wayback Machine .
Green Energy Option and Sustainable biogas from water-hyacinth at the Daily Star Kamrun Nahar: Combating Climate Change Climate change adaptation, mitigation and biofuel prospects in Bangladesh Archived 2023-01-27 at the Wayback Machine .
at Daily Observer (Edited by Iqbal Sobhan Chowdhury Brief article Archived 2015-12-22 at the Wayback Machine .
on the Biofuel research of Nahar published by the Daily Sun Kamrun Nahar: Biodiesel Transesterification at DOAJ
കമർലങ്കോ
ഒരു മാർപാപ്പ തന്റെ സ്ഥാനം രാജി വെച് ഒഴിയുമ്പോഴോ മരണപെടുമ്പോഴോ  മറ്റൊരു പുതിയ  മാർപാപ്പയെ തിരഞ്ഞെടുക്കുന്നതുവരെ കത്തോലിക്കാ സഭയുടെ അധികാരി കമർലങ്കോ ആണ്.
നിലവിൽ കർദ്ദിനാൾ കെവിൻ ജോസഫ് ഫാരലി നെയാണ് ഫ്രാൻസിസ് മാർപാപ്പ കമർലങ്കോ പദവിയിൽ നിയമിച്ചിട്ടുള്ളത്.
ഒരു മാർപാപ്പയുടെ മരണം ആധികാരികമായി പ്രഖ്യാപിക്കുന്നത്  കമർലങ്കോയാണ്.
കമർലങ്കോ വെള്ളികൊണ്ടുള്ള ചെറിയ ചുറ്റികകൊണ്ടു മരിച്ചെന്നു കരുതുന്ന മാർപാപ്പയുടെ നെറ്റിയിൽ മൂന്നു തവണ മുട്ടി ജ്ഞാനസ്നാനപ്പേരു വിളിക്കും.
ഇതിനുത്തരം ലഭിച്ചില്ലെങ്കിൽ മരിച്ചു എന്നു പ്രഖ്യാപിക്കും.
എന്നാൽ ജോൺ പോൾ രണ്ടാമൻ മാർപ്പാപ്പയുടെ മരണം സ്ഥിതികരിച്ചത് എങ്ങനെ ആയിരുന്നില്ല.
പോപ്പ് മരിച്ചതിനുശേഷം മുക്കുവന്റെ മോതിരം എന്നറിയപ്പെടുന്ന മാർപാപ്പയുടെ മോതിരം കമർലങ്കോ നശിപ്പിച്ചു കളയുന്നു.
ദുഃഖാചരണത്തിന്റെ ഭാഗമായി ഒൻപത് ദിവസം പോപ്പിന്റെ മാളികയും കമർലങ്കോ നേതൃത്വംത്തിൽ സീൽ ചെയുന്നു.
ഇങ്ങനെ ഉള്ള സമയത്തെ sede vacante ( സിഹാസനം ഒഴിഞ്ഞ കിടക്കുന്ന നേരം ) എന്ന് അറിയപ്പെടുന്നു.
sede vacante സമയം മുതൽ സഭയുടെ താത്കാലിക ചുമതല 
കമർലങ്കോ ഏറ്റെടുക്കുന്നു.
അന്ന് മുതൽ പുതിയ മാർപാപ്പയെ തിരഞ്ഞിടുക്കുന്നത് വരെ കാമർലെങ്കോ വത്തിക്കാൻ സിറ്റിയുടെ ആക്റ്റിംഗ് പരമാധികാരിയാണ്.
മരണപെട്ട മാർപാപ്പയുടെ മൃതസംസ്കാരശുശ്രൂഷയ്ക്കും പുതിയ മാർപാപ്പയെ തിരഞ്ഞെടുക്കുന്ന കോൺക്ലേവ് എന്നിവയ്ക്കും കാമർലെങ്കോ സഹായിക്കുന്നു.
കോൺക്ലേവിനായി സിസ്റ്റിൻ ചാപ്പൽ ഡോർ സീൽ ചെയുന്നത് കാമർലെങ്കോ ആണ്.
ജനപ്രിയ കലകളിൽ
ഡാൻ ബ്രൗണിന്റെ " എയ്ഞ്ചൽസ് ആൻഡ് ഡീമൺസ് " എന്ന നോവലും അതിന്റെ ചലച്ചിത്ര ആവിഷ്കാരത്തിലും കാമർലെങ്കോയെ കഥയുടെ തുടക്കം മുതൽ അവസാനം വരെയുള്ള ഒരു പ്രധാന കഥാപാത്രമായി ചിത്രീകരിക്കുന്നു.
കമൽ ഇംഗ്ലീഷ് വിലാസം https://ml.wikipedia.org/wiki/Kamaluddin_Mohammed_Majeed
മലയാളത്തിലെ ഒരു ചലച്ചിത്രസം‌വിധായകനാണ് കമാലുദ്ദീൻ മുഹമ്മദ് മജീദ് അഥവാ കമൽ .
1957 നവം‌ബർ 28 ന് കൊടുങ്ങല്ലൂരിലെ മതിലകത്ത് അബ്ദുൾ മജീദിന്റെയും സുലൈഖയുടെയും മൂത്തമകനായി ജനിച്ചു.
ഇരിങ്ങാലക്കുട ക്രൈസ്റ്റ് കോളേജിലെ പഠനത്തിനുശേഷം സിനിമ പഠിക്കാൻ തൃശ്ശൂരിലെ കലാഭാരതിയിൽ ചേർന്നു .
അമ്മാവൻ യൂസുഫ് പടിയത്തും നടൻ ബഹദൂറുമാണ് ചലച്ചിത്രരംഗത്തേക്കുള്ള പ്രവേശനത്തിനു കമലിന് അവസരമൊരുക്കിയത്.
ത്രാസം എന്ന ചലച്ചിത്രത്തിനു കഥയെഴുതി കമൽ ചലച്ചിത്രരംഗത്തു പ്രവർത്തനം ആരംഭിച്ചു .
എന്നാൽ, ചലച്ചിത്രസംവിധായകാകുവാനുള്ള ആഗ്രഹം മൂലം കമൽ പി.എൻ. മേനോൻ , കെ.എസ്. സേതുമാധവൻ , ഭരതൻ എന്നിവരുടെ സഹസംവിധായകനായി പ്രവർത്തിച്ചു.
സംവിധാനത്തിൽ അറിവുകൾ നേടിയ ശേഷം ആരോരുമറിയാതെ എന്ന ചിത്രത്തിന്റെ പ്രവർത്തനങ്ങളിലേക്ക് കടന്നു .
നിർഭാഗ്യവശാൽ കമലിന്റെ ഗുരുനാഥനായ കെ.എസ്. സേതുമാധവനാണ് ഈ ചിത്രം സംവിധാനം ചെയ്തത്.
1986 ജൂൺ 19-ന് പുറത്തിറങ്ങിയ മിഴിനീർ പൂക്കളാണ് ആദ്യമായി സംവിധാനം നിർവഹിച്ച ചലച്ചിത്രം .
തമിഴ് ചലച്ചിത്രനിർമ്മാണ കമ്പനിയായ ശ്രീസായി പ്രൊഡക്ഷൻസാണ് ഈ ചിത്രം നിർമ്മിച്ചത്.
ജോൺ പോളിന്റെ തിർക്കഥയിൽ മോഹൻലാലാണ് ഈ ചിത്രത്തിൽ നായകനായി അഭിനയിച്ചത്.
ഇതുവരെ 42 സിനിമകൾ കമൽ സം‌വിധാനം ചെയ്തു.
മലയാളം കൂടാതെ തമിഴിലും , ഹിന്ദിയിലും കമൽ സിനിമ സം‌വിധാനം ചെയ്തിട്ടുണ്ട്.
സം‌വിധായകനു പുറമേ അദ്ദേഹം മാക്ടയുടെ (MACTA -Malayalam Cine Technicians Association) ജനറൽ സെക്രട്ടറിയായി തെരഞ്ഞെടുക്കപ്പെട്ടു .
കേരളസംസ്ഥാന ചലച്ചിത്ര അക്കാദമിയുടെ എക്സിക്യുട്ടീവ് മെമ്പർ സ്ഥാനവും അദ്ദേഹം വഹിക്കുന്നു.
കമൽ മലയാളത്തിലെ മികച്ച  സം‌വിധായകന്മാരിൽ ഒരാളായി വിലയിരുത്തപ്പെടുന്നു.
അദ്ദേഹത്തിന്റെ സിനിമകളിലെ സം‌ഗീതം നിറഞ്ഞ അവതരണ ശൈലി വളരെ പ്രശസ്തമാണ്.
മലയാളത്തിലെ പല പ്രമുഖരായ നടീനടന്മാർക്കും ഒരു നാഴികക്കല്ലായിരുന്നു കമലിന്റെ സിനിമകൾ.
ഇന്റർന
െറ്റ് മൂവി ഡാറ്റാബേസിൽ നിന്ന് Kamal കമൽ - Malayalam Movie Music Database (M3DB) 'Cinema of Malayalam' profile Archived 2011-08-03 at the Wayback Machine .
സ്മരണ - കമൽ (മാധ്യമം ആഴ്ച്ചപ്പതിപ്പിൽ പ്രസിദ്ധീകരിച്ചത്) 1 , 2 , 3 , 4 , 5 , 6 , 7 , 8 , 9
കമൽ കുമാർ സേഥി
ഒരു ഇന്ത്യൻ കാർഡിയോളജിസ്റ്റ്, മെഡിക്കൽ അക്കാദമിക്, അഡ്മിനിസ്ട്രേറ്റർ എന്നീ നിലയിൽ പ്രശസ്തനാണ് കമൽ കുമാർ സേഥി .
ഇന്ത്യയിലെ ആദ്യത്തെ കത്തീറ്റർ അബ്ലേഷൻ ഓപറേഷന് പേരുകേട്ടതാണ്.
ദില്ലി ഹാർട്ട് ആൻഡ് ലംഗ് ഇൻസ്റ്റിറ്റ്യൂട്ടിന്റെ ചെയർമാനും മാനേജിംഗ് ഡയറക്ടറാണ്.
കാർഡിയോളജിക്കൽ സൊസൈറ്റി ഓഫ് ഇന്ത്യയുടെയും ഇന്ത്യൻ സൊസൈറ്റി ഓഫ് ഇലക്ട്രോകാർഡിയോളജിയുടെയും മുൻ പ്രസിഡന്റാണ്.
ദില്ലി മെഡിക്കൽ അസോസിയേഷന്റെ ലെജന്റ് ഇൻ കാർഡിയോളജി അവാർഡ് , കാർഡിയോവാസ്കുലർ സൊസൈറ്റി ഓഫ് ഇന്ത്യയുടെ ആൻഡ്രൂ ഗ്രുയന്റ്സിഗ് ഡിസ്റ്റിംഗ്വിഷ്ഡ് ഇന്റർവെൻഷണൽ കാർഡിയോളജിസ്റ്റ് അവാർഡ് എന്നിവ ഉൾപ്പെടെ നിരവധി ബഹുമതികൾ അദ്ദേഹത്തിന് ലഭിച്ചു.
മെഡിക്കൽ ശാസ്ത്രത്തിന് നൽകിയ സംഭാവനകൾക്ക് 2006 ൽ ഏറ്റവും ഉയർന്ന നാലാമത്തെ സിവിലിയൻ ബഹുമതിയായ പദ്മശ്രീ ഇന്ത്യൻ സർക്കാർ അദ്ദേഹത്തിന് നൽകി.
ദില്ലി സർവകലാശാലയിലെ (1971) മൗലാന ആസാദ് മെഡിക്കൽ കോളേജിൽ (എം‌എം‌സി) ബിരുദധാരിയായ കെ കെ സേഥി അതേ സ്ഥാപനത്തിൽ നിന്ന് എംഡി (1976), ഡിഎം (കാർഡിയോളജി) (1979) എന്നിവ നേടി.
കാർഡിയോളജി പ്രൊഫസറായി വിരമിച്ച അദ്ദേഹം 20 വർഷം സേവനമനുഷ്ഠിച്ച എം‌എം‌സിയുടെ മാതൃ ആശുപത്രിയായ ജിബി പന്ത് ഹോസ്പിറ്റലിലാണ് ഔദ്യോഗിക ജീവിതം ആരംഭിച്ചത്.
തുടർന്ന് ദില്ലി ഹാർട്ട് ആൻഡ് ലംഗ് ഇൻസ്റ്റിറ്റ്യൂട്ടിൽ ചേർന്ന അദ്ദേഹം സ്ഥാപനത്തിന്റെ ചെയർമാനും മാനേജിംഗ് ഡയറക്ടറുമായി സേവനമനുഷ്ഠിക്കുന്നു.
അമേരിക്കൻ കോളേജ് ഓഫ് കാർഡിയോളജി, കാർഡിയോളജിക്കൽ സൊസൈറ്റി ഓഫ് ഇന്ത്യ, ഹാർട്ട് റിഥം സൊസൈറ്റി തുടങ്ങി നിരവധി മെഡിക്കൽ സൊസൈറ്റികളുടെ ഫെലോ ആയ അദ്ദേഹം ഇന്ത്യൻ സൊസൈറ്റി ഓഫ് ഇലക്ട്രോകാർഡിയോളജിയുടെയും കാർഡിയോളജിക്കൽ സൊസൈറ്റി ഓഫ് ഇന്ത്യയുടേയും (1997–98) മുൻ പ്രസിഡണ്ടാണ്.
ഇന്ത്യൻ ഹാർട്ട് ജേണലിന്റെ എഡിറ്ററായി സേവനമനുഷ്ഠിച്ച അദ്ദേഹം അതിന്റെ ഉപദേശക സമിതി അംഗവുമാണ്.
ദില്ലി മെഡിക്കൽ അസോസിയേഷൻ അദ്ദേഹത്തിന് രണ്ട് അവാർഡുകൾ നൽകി, 2005 ലെ ലെജന്റ് ഇൻ കാർഡിയോളജി അവാർഡ്, 2010 ൽ ചിക്കിത്സ രത്തൻ അവാർഡ്.